Ericu950/Stoicheia-meter-silver huggingface dataset:
ἡ ὁδὸς τῆς θυγατρὸς τοῦ λαοῦ μου οὐκ εἰς ἅγιον , οὐ δὲ εἰς καθαρὸν πνεῦμα πληρώσεως 0 .
Οὐκ ἔχουσι φησὶ πνεῦμα τὸ πληροῦν αὐτούς .
Οὕτως εἶχον πνεῦμα πληρώσεως οἱ ἀπόστολοι , καθὼς γέγραπται ·
τότε φησὶν ὁ Παῦλος πλησθεὶς πνεύματος ἁγίου , ὅτε ἐλέγχει Ἐλύμαν τὸν μάγον .
ὁρᾷς τὰ χαρίσματα ;
ἐπαναλαμβάνω τοίνυν τὰ ὀνόματα τῆς ἀφράστου φύσεως ·
πνεῦμα θεοῦ , πνεῦμα τὸ ἐκ τοῦ θεοῦ , πνεῦμα κυρίου , πνεῦμα πατρός , πνεῦμα υἱοῦ , πνεῦμα Χριστοῦ , πνεῦμα τοῦ ἐγείραντος τὸν Χριστόν , πνεῦμα ζωῆς , πνεῦμα ἀληθείας 0 .
λοιπὸν τὰ χαρίσματα 0 ·
πνεῦμα δυνάμεως , πνεῦμα ἀγάπης , πνεῦμα σωφρονισμοῦ , πνεῦμα ἐπαγγελίας , πνεῦμα πίστεως , πνεῦμα ἀποκαλύψεως , πνεῦμα υἱοθεσίας 0 1 2 .
ὅταν λάβῃ τις χάρισμα τοῦ δικάζειν , ἔλαβε πνεῦμα κρίσεως , Καὶ καθαριεῖ αὐτοὺς ὁ κύριος πνεύματι κρίσεως καὶ πνεύματι καύσεως .
τὴν τιμωρητικὴν καὶ καθαρτικὴν δύναμιν καλεῖ πνεῦμα κρίσεως καὶ πνεῦμα καύσεως .
ὁ δὲ Δαυὶδ αἰτεῖ πνεῦμα εὐθές , τὸ εἰς εὐθύτητα φέρον .
καὶ πάλιν αἰτεῖ χάρισμα ἡγεμονεῦον τῶν παθῶν καὶ ποιοῦν τὴν ψυχὴν μὴ δουλεύειν τοῖς πάθεσιν .
ἐπειδὴ γὰρ διεστράφη ἡ καρδία τοῦ Δαυίδ , καὶ ἀπὸ σωφροσύνης ἦλθεν εἰς κακίαν παθῶν καὶ ἡδονῆς , καὶ ἐπειδὴ οὐ δικαίως ἔκρινεν ἀναιρεθῆναι τὸν ἄνδρα καὶ δοῦλος ἐγένετο ἐπιθυμίας καὶ εἰς μοιχείαν ἐτράπη , αἰτεῖ πνεῦμα εὐθές , Ἐγκαίνισον ἐν τοῖς ἐγκάτοις μου καὶ μὴ ἀπορρίψῃς με φησὶν ἀπὸ τοῦ προσώπου σου ·
ἀπόδος μοι τὴν ἀγαλλίασιν τοῦ σωτηρίου σου καὶ πνεύματι ἡγεμονικῷ στήριξον με , τουτέστι χαρίσματι ἡγεμονεύοντι τῶν παθῶν καὶ κρατοῦντι τῶν ἡδονῶν .
ταῦτα ἡμῖν εἴρηται περὶ τῆς τοῦ ἁγίου πνεύματος θεϊκῆς αὐθεντίας καὶ τῆς κατὰ τὰ ἐνεργήματα διαφορᾶς .
Οἱ δὲ αἱρετικοὶ ἀγνοήσαντες ὅτι , ὅταν λέγῃ πνεῦμα ἁγιωσύνης ἢ ἐπαγγελίας , τῶν δωρεῶν μέμνηται , αὐτοὶ εἰς τὴν φύσιν ἀνάγουσι , λέγοντες , ὅτι ὁ θεὸς ἔδωκε , καὶ τὸ πνεῦμα τὸ ἅγιον ἐδωρήσατο .
Εἶδές φασιν ὅτι δῶρόν ἐστι θεοῦ ;
ἀνέγνων τὰ τῶν δωρεῶν καὶ εἰς τὴν φύσιν ἀνήγαγον , δέον νοῆσαι τίνα τὰ ὀνόματα τὰ τὴν φύσιν δηλοῦντα καὶ τίνα τὰ ὀνόματα τὰ τὴν χάριν ἑρμηνεύοντα 0 .
ἐκαπήλευσαν τὴν ἀλήθειαν , συνέχεον τὰ πάντα , ἀνέστρεψαν ἑαυτούς , ἐξώκειλαν τῆς ἀληθείας .
ἐσκοτίσθη ἡ ἀσύνετος αὐτῶν καρδία ·
φάσκουσιν εἶναι σοφοί , ἐμωράνθησαν .
διὸ ἐπάγουσιν ·
ἐπειδή φησι περὶ πνεύματος κινεῖς καὶ ἀπὸ γραφῶν διδάσκεις , καὶ βούλει μάρτυρας ἔχειν τὰς γραφάς , ἀπ αὐτῶν τῶν γραφῶν κινούμενοι λέγομεν ἅπερ ὁ σωτὴρ περὶ τοῦ πνεύματος εἶπε τοῦ ἁγίου .
τί οὖν λέγει ;
ὅταν δὲ ἔλθῃ φησὶν ὁ παράκλητος , τὸ πνεῦμα τῆς ἀληθείας , ὃ παρὰ τοῦ πατρὸς ἐκπορεύεται , ἐκεῖνος ὑμᾶς ὁδηγήσει πρὸς πᾶσαν τὴν ἀλήθειαν ·
οὐ γὰρ ἀφ ἑαυτοῦ λαλήσει , ἀλλ ὅσα ἂν ἀκούσῃ , ἀναγγελεῖ ὑμῖν ·
ὅτι ἐκ τοῦ ἐμοῦ λήψεται καὶ ἀναγγελεῖ ὑμῖν 0 .
Εἶδες πῶς , φησιν , ἀφ ἑαυτοῦ οὐ λαλεῖ , ἀλλ ἐξ αὐτοῦ λαμβάνει ;
μὴ δύναται ἡ αὐθεντία δειχθῆναι τοῦ πνεύματος ;
Οὐκ ἔδειξέ φησιν ἡ γραφὴ ὑποκείμενον αὐτὸ τῇ ἐξουσίᾳ τοῦ υἱοῦ καὶ δανειζόμενον παρ αὐτοῦ καὶ ἄλλοις χορηγοῦν ;
ὅταν τι τῶν λεγομένων ἄπορόν σοι φανῇ , μὴ εὐθέως ἐπιπηδήσης τῇ λέξει , ἀλλ ἀνάμεινον τὸ τέλος τοῦ νοήματος .
Οὐκ εἶδες ἐν ταῖς παρασκευαῖς τῶν οἰκοδομῶν , πῶς πάντα συγκεχυμένα 0 ·
ἄσβεστος , λίθοι , ξύλα .
καὶ τῇ μὲν σῇ ὄψει πάντα συγκέχυται , τῷ δὲ τεχνίτῃ πάντα ἥρμοσται ;
καὶ οἶδε τὸν καιρόν , καθ ὃν τοῦτο τὸ συγκεχυμένον ἁρμόσει ἐκείνῳ , κ ἀκεῖνο τούτῳ .
καὶ τὰ μὲν διεσκορπισμένα τὴν πρέπουσαν ἁρμονίαν λαμβάνοντα ἀποτελεῖ τὸ τῆς οἰκοδομῆς κάλλος .
ὅταν τοίνυν ἴδῃς τὸν λέγοντα ἀπὸ τούτου εἰς τοῦτο , καὶ ἀπ ἐκείνου εἰς ἄλλο μεταβαίνοντα , νόει τὰς ὕλας αὐτὸν παρασκευάζειν .
ὅταν γὰρ παραθῶ τὰς ὕλας , τότε δείκνυμι τὴν ἁρμονίαν .
μία φύσις υἱοῦ καὶ πνεύματος , μία δύναμις , μία ἀλήθεια , μία ζωή , μία σοφία 0 1 2 .
ἀφ οὗ δὲ ὁ σωτὴρ κατηξίωσε τὸ πλάσμα λαβεῖν τὸ ἡμέτερον , πληροῦται πνεύματος ἁγίου , οὐ κατώτερος ἁγίου πνεύματος , ἀλλ ὡς τῆς σαρκὸς ὀφειλούσης ἀνθρωπίνῳ τύπῳ λαβεῖν τοῦ πνεύματος τὴν ἐπιφοίτησιν ·
οὐχ ὅτι οὐκ ἠδύνατο ὁ θεὸς λόγος ἁγιάσαι τὸ πλάσμα ὃ ἀνέλαβεν 0 .
ἐὰν γὰρ εἰς τοῦτον χωρήσῃς τὸν λόγον , καὶ ὁ υἱὸς περιττός 0 .
ἤρκει γὰρ ὁ πατὴρ ἁγιάσαι τὸ πλάσμα .
μὴ γὰρ ὡς ἀτονῶν ὁ πατὴρ προσλαμβάνει τὸν υἱόν ;
μὴ γὰρ ὡς ἀτονῶν ὁ υἱὸς προσλαμβάνει τὸ πνεῦμα ;
ἀλλ ἐπειδὴ μία φύσις ἐστὶ τὰ πάντα ἐν πᾶσιν ἐνεργοῦσα , τὰ μὲν ὁ πατὴρ ἐργάζεται καὶ εἰς πᾶσαν τὴν φύσιν ἐκλαμβάνεται , τὰ δὲ ὁ υἱὸς καὶ εἰς πᾶσαν διαβαίνει τὴν φύσιν , τὰ δὲ τὸ πνεῦμα καὶ εἰς πᾶσαν τὴν φύσιν ἀναλαμβάνεται 0 .
ὅτε οὖν ἐστιν ἡ φύσις καθ ἑαυτὴν θεωρουμένη , ἴση καὶ ὁμαλή , δεσποτικῆς αὐθεντίας πλήρης , θαυμαστή , οὔ τε ἐνδεής , οὔ τε ἀτελής , οὐ προκόπτουσα , οὐ μειουμένη , οὐκ ἐλαττουμένη , οὐ προσθήκας λαμβάνουσα .
ὅταν δὲ ἀναλάβῃ ὁ θεὸς λόγος τὴν σάρκα τὴν ἐξ ἡμῶν , ποιεῖ αὐτὴν κατὰ τὸν ἀνθρώπινον τύπον , ὡς ἕνα τῶν προφητῶν ἢ ὡς ἕνα τῶν ἀποστόλων , δεχομένην πνεῦμα ἅγιον 0 .
Εἶπον προλαβών , οὐχ ὡς μὴ ἀρκούσης τῆς θεότητος τοῦ υἱοῦ , ἀλλ ἵνα ἐντελὴς τῆς τριάδος ἡ γνῶσις ἐν τῷ πλάσματι τούτῳ δειχθῇ .
κατηξιώθη οὖν ἡ σὰρξ ἡ δεσποτικὴ πνεύματος ἁγίου καὶ λοιπὸν ἐβούλετο ὁ σωτὴρ τὸ πλάσμα ὃ ἀνέλαβεν οἰκειοῦν τῷ ἁγίῳ πνεύματι , ἵν ὅπερ ἂν ποιῇ ὁ Χριστὸς κατὰ σάρκα , ἐπιγράφηται τῷ ἁγίῳ πνεύματι τῷ ἐνοικοῦντι ἐν αὐτῷ , ὡς ἐν ἁγίῳ ναῷ τῷ ἀνθρωπίνῳ 0 .
ἄνθρωπος γὰρ δι ἡμᾶς , θεὸς δὲ δι ἑαυτόν ·
θεὸς δι ἑαυτόν , ἄνθρωπος δὲ διὰ φιλανθρωπίαν 0 1 .
ἐξέβαλε δαιμόνια καὶ ἠθέλησε τὴν ἀπέλασιν τῶν δαιμόνων ἐπιγράφειν τῷ ἁγίῳ πνεύματι καὶ λέγει ·
Εἰ δὲ ἐγὼ ἐν πνεύματι ἁγίῳ ἐκβάλλω τὰ δαιμόνια .
καὶ οὐκ εἶπεν ·
ἐν τῷ θεῷ λόγῳ , ἀλλ ἐπιγράφει τῷ ἁγίῳ πνεύματι , ὡς ἀνὴρ ἅγιος πνεύματος ἁγίου κατηξιωμένος 0 .
ἀμέλει ὅτε εἰσῆλθεν εἰς τὸ ἱερόν , λαμβάνει τὸν προφήτην Ἡσαΐαν καὶ ἀναγινώσκει .
ἀναγινώσκει δὲ τὰ περὶ ἑαυτοῦ γεγραμμένα .
καὶ ἀναπτύξας φησὶ τὸ βιβλίον , λέγει ·
πνεῦμα κυρίου ἐπ ἐμέ . 0 .
ταῦτα ἆρα τῷ θεῷ λόγῳ ἁρμόζει ;
θεὸς λέγει ·
πνεῦμα κυρίου ἐπ ἐμέ 0 .
Οὐκ ἀναντίρρητόν ἐστι ὅτι τὸ πρόσωπον τοῦ ἀνθρώπου λαλεῖ ;
πνεῦμα κυρίου ἐπ ἐμέ , οὗ ἕνεκεν ἔχρισέ με .
διὰ τοῦ πνεύματός φησι τοῦ ἁγίου ἐχρίσθην .
ἰησοῦν τὸν ἀπὸ Ναζαρέτ , ὃν ἔχρισεν ὁ θεὸς πνεύματι ἁγίῳ καὶ δυνάμει .
ὧδε τὸν νοῦν , παρακαλῶ , ἔχωμεν .
ταῦτα γὰρ ὅλα παρασκευὴ τοῦ ἐκ τοῦ ἐμοῦ λήψεται .
Οὐ γὰρ ἀπ ἄλλων εἰς ἄλλο ἐξηνέχθημεν , ἀλλ  , ὡς ἔφθην εἰπών , τὰς ὕλας εὐτρεπίζω , ἵνα σὺ τὴν ἕνωσιν ἁρμόσῃς .
κατηξιώθη πνεύματος ἁγίου ·
ἐβαπτίσθη ἐν τῷ Ἰορδάνῃ καὶ λέγει Ἰωάννης ·
Εἶδον τοὺς οὐρανοὺς ἀνεῳγμένους καὶ τὸ πνεῦμα τοῦ θεοῦ καταβαῖνον ὡσεὶ περιστερὰν καὶ μένον ἐπ αὐτόν .
Εἶδες πῶς τύπῳ ἀνθρωπίνῳ λαμβάνει πνεῦμα ἅγιον ;
Οὐδεὶς οὕτως ἀσεβής , ἵνα νομίσῃ ὅτι ἡ θεότης ἔλαβε πνεῦμα 0 .
λέγει Ἰωάννης ὁ βαπτιστὴς ·
μέσος ὑμῖν ἕστηκεν , ὃν ὑμεῖς οὐκ οἴδατε , κ ἀγὼ οὐκ ᾔδειν αὐτόν ·
ἀλλ ὁ πέμψας με βαπτίζειν ἐν ὕδατι , ἐκεῖνός μου εἶπεν ·
ἐφ ὃν ἂν ἴδῃς τὸ πνεῦμα τὸ ἅγιον καταβαῖνον ὡσεὶ περιστερὰν καὶ μένον ἐπ αὐτόν , οὗτος ἐστιν ὁ υἱὸς μου .
κατῆλθε τὸ πνεῦμα τὸ ἅγιον , ἵνα πληρωθῇ Πνεῦμα κυρίου ἐπ ἐμέ .
ἐβαπτίσθη ἡ σὰρξ καὶ εὐθέως βαπτισθεὶς ἀνέβη ἀπὸ τοῦ ὕδατος καὶ ἀνήχθη ὑπὸ τοῦ πνεύματος εἰς τὴν ἔρημον .
ἀνήχθη , καὶ ὡς παιδαγωγὸν εἶχεν ἡ σὰρξ τὸ πνεῦμα τὸ ἅγιον .
διὰ τί ἤγετο ;
ἵνα ὑμῖν τύπον δῷ ὅτι ὥσπερ ἡ σὰρξ ἡ ἐμὴ οὐκ ἄγεται ἐπιθυμίαις , ἀλλ ἄγεται πνεύματι , οὕτω καὶ ἡμεῖς ὀφείλετε .
Εἰ δὲ πνεύματι θεοῦ ἄγεσθε , οὐκέτι ἐστὲ ἐν σαρκί , καὶ Ὅσοι πνεύματι θεοῦ ἄγονται , οὐκ εἰσὶν ὑπὸ νόμον .
ἄγεται ἡ σὰρξ τοῦ Χριστοῦ , ἀγώμεθα καὶ ἡμεῖς .
διὰ τοῦτο γὰρ καὶ πάντα εἰς ἑαυτὸν ἀναλαμβάνει , ἵνα τύπον ἡμῖν καταλίπῃ .
ἀνήχθη ὑπὸ τοῦ πνεύματος πειρασθῆναι καὶ ἐνίκησε τὸν διάβολον ·
Οὐχ ἡ θεότης 0 .
ὕβρις γὰρ ἦν τῇ θεότητι τὸ εἰπεῖν ·
ἐνίκησα .
θεὸς γὰρ οὔ τε ἡττᾶταί ποτε , οὔ τε νικᾷ , ἀλλὰ ἀεὶ κρατεῖ .
Εἰ νίκην δέχεται , πάντως οἷόν τε αὐτὸν καὶ ἡττᾶσθαι 0 .
ὁ δὲ ἀεὶ κρατῶν , παντοκράτωρ , καὶ οὔ τε στασιάζεται ὑπὸ τῶν κρατουμένων οὔ τε καμάτῳ περιγίνεται τῶν ἀρχομένων .
Εἰ τοίνυν ἡ σὰρξ ἡ δεσποτική , τὸ κυριακὸν πλάσμα , ὁ ξένος ἄνθρωπος , ὁ οὐράνιος , τὸ νέον βλάστημα , τὸ ἀπὸ τῆς ξένης ὠδῖνος ἀνθῆσαν , οὗτος λαμβάνει πνεῦμα ἅγιον , ἔχεις τὰς μαρτυρίας ὅτι ἐπεδήμησε πνεῦμα ἐξ οὐρανοῦ , ὅτι ἀνήγαγεν αὐτὸν τὸ πνεῦμα εἰς τὸ περιγενέσθαι τὸν διάβολον .
ἡ τοῦ Ἀδὰμ εἰκὼν ἡ ἐν τῇ ἀρχῇ πλανηθείσα , ἵνα νικήσῃ λοιπόν , ὁ ἄνθρωπος ὁ ξένος εἰσήρχετο , δορυφορούμενος τῇ δυνάμει τοῦ πνεύματος .
διὰ τοῦτο , ὥσπερ εἶπεν 0 ·
ἀνήχθη ὑπὸ τοῦ πνεύματος ἐν τῇ ἐρήμῳ πειρασθῆναι , οὕτως , ὅτε ὡς νικητὴς ὑπέστρεψε , λέγει ·
ἰησοῦς δὲ ὑπέστρεφεν ἐν τῇ δυνάμει τοῦ πνεύματος ἀπὸ τῆς ἐρήμου .
Εἶχεν οὖν ἡ σὰρξ πνεῦμα ἅγιον , οὐ μέρος χαρισμάτων , ὡς ἡμεῖς , τῷ μὲν σοφία , τῷ δὲ γνῶσις , ἀλλὰ πάντα ἔσχε τὰ χαρίσματα 0 1 2 .
ἐπὶ ἀληθείας ἀγωνιῶ καὶ τρέμω , μὴ τὸ ἀσθενὲς τῆς γλώττης ἀμβλύνῃ τὸ μέγεθος τοῦ κηρυττομένου .
τὸ τοίνυν σῶμα τὸ δεσποτικὸν καὶ ἡ σὰρξ ἡ ἁγία λαβοῦσα τοῦ ἁγίου πνεύματος τὴν ἐνέργειαν οὐκ ἔλαβεν , ὡς ἐπὶ τῶν ἀποστόλων καὶ τῶν προφητῶν , μίαν χάριν ἡ δευτέραν 0 1 .
ἄνθρωπος γὰρ πάντα χωρῆσαι οὐ δύναται .
μὴ πάντες ἀπόστολοι 0 ;
μὴ πάντες προφῆται 0 ;
μὴ πάντες χαρίσματα ἔχουσιν ἰαμάτων ;
ἐφ ἡμῖν γὰρ μερίζεται τὰ δῶρα .
ἐν δὲ τῇ σαρκὶ τοῦ Χριστοῦ ὅλα τὰ χαρίσματα , ὅλαι αἱ δωρεαὶ ἦσαν κατὰ τὴν τῆς σαρκὸς οὐσίαν .
καὶ πρόσεχε .
ἐπλήρωσε πρῶτον τὸν ἴδιον ναὸν πάσης χάριτος .
Εἶχε χάρισμα νόσους ἰᾶσθαι , δαίμονας ἐκβάλλειν , νεκροὺς ἐγείρειν , προφητεύειν , τὰ τῆς ἀληθείας ἐργάζεσθαι .
πάντα ἠδύνατο καὶ εἶχε τῶν χαρισμάτων τὸ πλήρωμα , ἀφ οὗ ἐπληρώθη ἡ σὰρξ ἡ δεσποτικὴ πάντων τῶν χαρισμάτων .
χρεία δὲ ἦν πάντως ἡμᾶς λαμβάνειν ἐκ μέρους , ὡς ἀπὸ δεξαμενῆς , ἀπὸ τοῦ κυριακοῦ σώματος , χορηγεῖται καὶ ἀποστόλοις καὶ προφήταις ἐξ αὐτοῦ 0 .
ἰωάννης ἐμαρτύρει ὅτι ἐν αὐτῷ ὅλον τὸ πλήρωμα τῆς θεότητος καὶ Ἐν ᾧ κατῴκησε πᾶν τὸ πλήρωμα τῆς θεότητος σωματικῶς 0 .
Οὐκ εἶπεν ἁπλῶς ·
ἐν ᾧ κατῴκησεν ἡ θεότης , ἀλλὰ τὸ πλήρωμα τῆς θεότητος , τουτέστι πᾶσα ἡ δωρεὰ τῆς θεότητος 0 .
καὶ ἵνα μή τις νομίσῃ ὅτι ἐν τῷ θεῷ λόγῳ κατῴκησε , λέγει ·
ἐν ᾧ κατῴκησε πᾶν τὸ πλήρωμα τῆς θεότητος σωματικῶς . 0 .
ἐν τῇ σαρκὶ αὐτοῦ πᾶν τὸ πλήρωμα σοφίας , συνέσεως , δυνάμεως , σημείων , πάσης ἐνεργείας .
λοιπὸν ἀπὸ τοῦ πληρώματος δανειζόμεθα πάντες .
μαρτυρεῖ Ἰωάννης ὁ βαπτιστής ·
Κ ἀγὼ οὐκ ᾔδειν αὐτόν , ἀλλ ὁ πέμψας με βαπτίζειν , ἐκεῖνός μοι εἶπεν ·
ἐφ ὃν ἂν ἴδῃς τὸ πνεῦμα καταβαῖνον καὶ μένον οὐκ εἶπε ·
χαριζόμενον αὐτῷ δῶρον ἕν , ἀλλὰ 0 ·
μένον ὅλον , οὗτος ἐστιν ὁ βαπτίζων ἐν πνεύματι ἁγίῳ καὶ πυρί .
Εἶτα βουλόμενος δεῖξαι ὁ Ἰωάννης ὅτι οὐχ ὡς ἄνθρωπος ἔλαβε χάριν ὁ σωτὴρ λέγει ·
Οὐκ ἐκ μέτρου δίδωσιν ὁ θεὸς τὸ πνεῦμα ·
ὁ πατὴρ ἀγαπᾷ τὸν υἱὸν καὶ πάντα δέδωκε ἐν τῇ χειρὶ αὐτοῦ .
ἡμεῖς οὖν πόθεν λαμβάνομεν ;
ἐκ τοῦ πληρώματος αὐτοῦ ἡμεῖς πάντες ἐλάβομεν .
ἐκεῖνος τὸ πλήρωμα , ἡμεῖς ἐκ τοῦ πληρώματος 0 1 .
ἀφ οὗ ἐπλήρωσε τὴν δεσποτικὴν σάρκα , ἀπ αὐτῆς ἤντλει ὡς ἀπὸ πηγῆς καὶ ἐδάνειζε τοῖς ἀνθρώποις τὴν δωρεάν .
πρόσεχε , παρακαλῶ .
λέγει οὖν ·
ὅταν ἔλθῃ ὁ παράκλητος , τὸ πνεῦμα τῆς ἀληθείας , ὁδηγήσει ὑμᾶς πρὸς πᾶσαν τὴν ἀλήθειαν , ὅτι ἐκ τοῦ ἐμοῦ λήψεται .
πρόσεχε τῇ ἀκριβείᾳ .
ἐξ ἐμοῦ , ἀλλ  ἐκ τοῦ ἐμοῦ 0 1 .
ἐξ ἐμοῦ , τίνος 0 ;
ἐκ τοῦ ἐμοῦ δώσει ὑμῖν , ἀλλὰ λήψεται .
λαμβάνει οὐ δανειζόμενον .
ἀλλ ἐπειδὴ ἐπλήρωσε τὴν πηγὴν ὡς ἀρχὴν χαρισμάτων , ἀπὸ τῆς δεξαμενῆς ἀντλεῖ καὶ παρέχει πᾶσιν ἐκ τῶν ἰδίων .
καὶ πόθεν τοῦτο , ὅτι τὸ λαβεῖν ἐκ τῶν ἰδίων ἐστὶ λαβεῖν 0 ;
ἄκουε .
ἐπλήρωσεν ὁ θεὸς τὸν Μωϋσῆν πνεύματος , καὶ λέγει Μωϋσῆς ·
Οὐ δύναμαι μόνος φέρειν τὸ βάρος τοῦ λαοῦ τούτου ·
προχείρισαι ἄλλον σεαυτῷ .
λέγει αὐτῷ ὁ θεός ·
ἐπίλεξαι ἑβδομήκοντα πρεσβυτέρους καὶ λήψομαι ἀπὸ τοῦ πνεύματος τοῦ ἐν σοί , καὶ δώσω ἐπ αὐτούς .
λήψομαι τὸ σόν , ἀλλὰ ἀπὸ τοῦ πνεύματος τοῦ ἐν σοί , ἐκ τοῦ ἐμοῦ λήψομαι .
λέγει ὁ θεός ·
ἐν ταῖς ἡμέραις ἐκείναις ἐκχεῶ ἀπὸ τοῦ πνεύματός μου ἐπὶ πᾶσαν σάρκα , καὶ προφητεύσουσιν .
Εἰ ὁ θεὸς παρὰ Μωϋσέως λαμβάνων ἐδανείσατο , καὶ τὸ πνεῦμα παρὰ τοῦ υἱοῦ λαμβάνων ἐδανείσατο .
καὶ γὰρ Μωϋσῆς τύπος ἦν τοῦ Χριστοῦ .
ὅτι ὥσπερ ἀπὸ Μωϋσέως ἑβδομήκοντα ἐγένοντο , οὕτως ἀπὸ τοῦ Χριστοῦ ἡ οἰκουμένη ἐδέξατο τὸ πνεῦμα τὸ ἅγιον .
ἐκ τοῦ ἐμοῦ λήψεται ·
ἐξ ὧν ἐχορήγησέ μοι μόνῳ τῷ κυριακῷ ἀνθρώπῳ , λήψεται αὐτὸ τὸ δεδωκός , τὸ ἐλθὸν καὶ μεῖναν ἐν ἐμοί , τὸ χρῖσάν με , τὸ ἁγιάσαν , τὸ ἀγαγὸν εἰς τὴν ἔρημον , τὸ ὑποστρέψαν με νικητήν .
ἐκ τοῦ ἐμοῦ λήψεται καὶ ἀναγγελεῖ ὑμῖν .
καὶ ἵνα δείξῃ , ὅτι οὐ τοῦ ἁγίου πνεύματος ἐμνημόνευσεν , ἀλλὰ τῶν δωρεῶν , ἐπάγει μετὰ τὸ εἰπεῖν ·
ἐκ τοῦ ἐμοῦ λήψεται , εὐθύς ·
πάντα ὅσα ἔχει ὁ πατὴρ ἐμά ἐστιν .
ἔλαβον αὐτὰ ἐκ τοῦ ἁγίου πνεύματος .
διὰ τοῦτο εἶπον ·
ἐκ τοῦ ἐμοῦ λήψεται .
ἐπειδὴ ὁ θεὸς τὴν σάρκα ἡγίασε πνεύματι ἁγίῳ καὶ ἀπέστειλε τὴν δωρεὰν τοῦ πνεύματος ὁ πατὴρ εἰς τὴν σάρκα τοῦ Χριστοῦ , ἐλθοῦσα δὲ ἡ χάρις ὅλα τὰ δῶρα ἐνέθηκε τῷ Χριστῷ , λέγει ·
τί οὖν ἐστι τὸ ἀφ  ἑαυτοῦ οὐ λαλήσει , ἀλλ ὅσα ἂν ἀκούσῃ , γνωρίσει ὑμῖν ;
Εἴρηται πρὸ τούτου , ὅτι ἄλλον ἐστὶ πνεῦμα ἅγιον καὶ ἄλλο χάρισμα , ἄλλο βασιλεὺς καὶ ἄλλο τὸ δῶρον τοῦ βασιλέως 0 .
ὅταν τις πρὸς πολλὰ καὶ διάφορα ἔθνη βαρβάρων ἔχῃ , ἀπορεῖ πόθεν ἄρξεται τοῦ πολέμου .
ἐὰν περὶ τούτους ἀσχολήσῃ τὸν πόλεμον , ἄλλον ἀνακύπτει κέρας .
ἐὰν διέλῃ ἑαυτὸν εἰς δύο μέρη , σχίζεται τὰ τῆς δυνάμεως .
ἐν μέσῳ ἐσμὲν Ἀρειανῶν τῶν ἀθετούντων τοῦ Χριστοῦ τὴν δόξαν καὶ τῶν Μακεδονιανῶν τῶν ὑβριζόντων τὴν θεϊκὴν τοῦ πνεύματος δόξαν .
ἐὰν ὡς ὡμολογημένον εἴπω τὸ τοῦ υἱοῦ , ὡς πρὸς Μακεδονιανοὺς ὁ Ἀρειανὸς εὐθέως μάχεται ·
περὶ γὰρ τοῦ υἱοῦ ἔπεισας , ὅτι περὶ πνεύματός μοι λαλεῖς ;
ἀλλ  ἐπειδὴ πρόκειται σήμερον περὶ πνεύματος ἁγίου  πολλάκις γὰρ κατὰ τὴν δοθεῖσαν χάριν παρὰ Χριστοῦ περὶ τοῦ υἱοῦ ἐνικήσαμεν , καὶ μάρτυρες τῶν εἰρημένων ὑμεῖς , ὡς οὐκ ἦν σοφίσματα τέχνης , ἀλλ ἀποδείξεις γραφῶν  , ἐβουλόμην δὲ καὶ νῦν κατασκευάσαι τὸν περὶ τοῦ υἱοῦ λόγον 0 .
ἀεὶ γὰρ ἐν ἑαυτῷ τὴν δύναμιν ἐκλάμπουσαν ἔχει .
ἀλλὰ διὰ τὴν τῶν αἱρετικῶν πληροφορίαν τῶν περὶ τὸ πνεῦμα σκαζόντων τέως παρασιωπῶ 0 .
ἀμήχανον δέ ἐστι τὸν περὶ τὸ πνεῦμα σκάζοντα ὀρθοποδῆσαι περὶ τὸν υἱόν .
ἕως σήμερον οὐ πείθεις τινὰ Μακεδονιανὸν ὑπογράψαι τῷ ὁμοουσίῳ τῷ κατὰ Νίκαιαν , καίτοι λέγοντες ἀεί , Ἡμεῖς ἐκείνῃ στοιχοῦμεν τῇ πίστει ἐπειδὴ περὶ πνεύματος οὐ διεσαφηνίσθη .
Οὐδὲ γὰρ ἦν ἀγὼν οὐ δὲ πόλεμος .
ὅμως πρὸς ἐκείνων πληροφορίαν λέγω , γέγραπται ·
ἀφ  ἑαυτοῦ οὐ λαλήσει .
Εἰπὲ τῷ Μακεδονιανῷ ·
γέγραπται τοῦτο καὶ περὶ τοῦ υἱοῦ .
μᾶλλον δὲ αὐτὸς λέγει περὶ ἑαυτοῦ ·
ἐγὼ ἀπ ἐμαυ τοῦ οὐ λαλῶ .
παράγω τὴν μαρτυρίαν ἀπὸ τοῦ ὡμολογημένου παρὰ σοί .
πρὸς μὲν γὰρ τὸν Ἀρειανὸν ἀγῶνος χρεία εἰς τὸ ἐγὼ ἀπ ἐμαυτοῦ οὐ λαλῶ , καὶ περὶ τοῦ πνεύματος 0 .
πρὸς δὲ σὲ τὸν ἐπαγγειλάμενον εὐσεβεῖν , οὐ χρεία ἀγῶνος 0 .
περὶ Χριστοῦ γυμνάζων λέγεις ἰσόθεον , ὅμοιον τῷ πατρὶ κατὰ πάντα .
ὡς πρὸς ὁμολογοῦντα τὴν δόξαν εἰσήγαγον τὸ ζήτημα .
λέγεις περὶ τοῦ πνεύματος ·
λέγει ὁ σωτὴρ περὶ ἑαυτοῦ ·
ἐγὼ ἀπ ἐμαυτοῦ οὐ λαλῶ , ἀλλ ὅσα ἤκουσα παρὰ τοῦ πατρός μου , ταῦτα λαλῶ .
ἰδοὺ καὶ ὁ υἱὸς ἀφ ἑαυτοῦ οὐ λαλεῖ ·
τέως ὁμοτιμία 0 .
ταῦτα πρὸς σὲ λέγω .
ὁ Ἀρειανὸς κ ἀκεῖνο καὶ τοῦτο ἀπορεῖ .
ὃ πάσχουσιν οἱ ναυαγοῦντες , τοῦτο πάσχουσιν οἱ ἀπιστοῦντες , Οἵτινες περὶ τὴν πίστιν ἐναυάγησαν .
Οἱ Ἀρειανοὶ ναυαγήσαντες , ἀπώλεσαν καὶ Χριστοῦ δόξαν καὶ ἁγίου πνεύματος δύναμιν ·
μακεδονιανοὶ φιλονεικοῦσι μὲν ἀναβῆναι , τὸ δὲ ἥμισυ τοῦ φορτίου ἀπώλεσαν , Εἰ δέ τις πνεῦμα Χριστοῦ οὐκ ἔχει , οὗτος οὐκ ἔστιν αὐτοῦ .
πρόσεχε τοίνυν , ἵνα μὴ δόξωμεν ἀγωνιστικῶς ἐπεμβαίνειν καὶ ὑβριστικῶς τὴν ἀπόδειξιν ποιεῖσθαι .
ἐγὼ ἀπ ἐμαυτοῦ οὐ λαλῶ .
ἑρμήνευσόν μοι τί ἐστι τὸ ἀπ  ἐμαυτοῦ οὐ λαλῶ .
πῶς εἶπεν ὁ σωτήρ ;
ἣν γὰρ ἂν ἑλκύσῃ λύσιν ὁ Μακεδονιανὸς περὶ τοῦ υἱοῦ , ταύτην ἐπινοεῖ καὶ τῷ ἁγίῳ πνεύματι .
τὰ δύο ἕστηκεν ἰσόρροπα ·
οὔ τε τὸ πνεῦμα ἀφ ἑαυτοῦ οὔ τε ὁ υἱὸς ἀφ ἑαυτοῦ 0 1 .
ἀλλὰ χρῄζει ὁ υἱὸς τοῦ πατρὸς ·
χρῄζει καὶ τὸ πνεῦμα τοῦ πατρὸς ·
πρόσεχε τοίνυν .
Οἶδα εἰς βάθος ἐμαυτὸν δεδωκώς , ὡς εἶδεν ἡ τοῦ Χριστοῦ δύναμις ἡ πάντα ἐρευνῶσα .
μᾶλλον τρέμω ἢ λέγω , μὴ εἰς ἄπειρον ἄβυσσον δράμῃ τὸ σκάφος καὶ πνεῦμα μὴ ᾖ .
δὸς γὰρ εἶναι τὸ σκάφος ἕτοιμον , τὸν κυβερνήτην , τοὺς ναύτας , τὰς σχοίνους , τὰς ἀγκύρας , πάντα εὐτρεπισμένα καὶ μηδαμοῦ πνεῦμα ἀνέμου .
Οὐχὶ ἀργεῖ τὰ τῆς παρασκευῆς , μὴ παρούσης τῆς ἐνεργείας τοῦ πνεύματος ;
Οὕτως ἔθος 0 .
Κ ἂν λόγου πλάτος , κ ἂν διανοίας βάθος , κ ἂν φράσις , κ ἂν ἔννοια , καὶ μὴ παρῇ τὸ πνεῦμα τὸ ἅγιον χορηγοῦν , ἀργεῖ τὰ πάντα 0 1 .
διὰ τί οὖν περὶ ἑαυτοῦ , ὡς καὶ περὶ τοῦ πνεύματος εἶπεν 0 ·
ἀπ  ἐμαυτοῦ οὐ λαλῶ ;
ἀγωνιστικῶς ἐνετρέψαμεν τὸν ἀντιλέγοντα .
λοιπὸν πληροφορήσωμεν καὶ ἑαυτοὺς κ ἀκείνους εἴγε πείθονται .
Οὐκ ἂν πάντως ἀνάγκην αὐτοῖς ἐπάγοιμεν , ἀλλὰ λέγωμεν , εἰ ἄρα πεισθῶσι .
καὶ μὴ θαυμάσῃς , εἰ ἐγὼ ὁ ἄνθρωπος τοῦτο λέγω .
λέγει ὁ θεὸς τῷ Ἰεζεκιήλ ·
ἄπελθε πρὸς τὸν οἶκον τοῦ Ἰσραὴλ καὶ εἰπὲ αὐτοῖς ·
ἐὰν ἄρα ἀκούσωσιν , ἐὰν ἄρα πιστεύσωσι 0 .
λέγομεν ταῦτα ·
ἐὰν ἄρα ἀκούσωσιν , ἐὰν ἄρα πιστεύσωσιν , ἐὰν ἄρα συνθῶνται .
ἐὰν δὲ τούτων λεγομένων μὴ συνθῶνται , ἀθῶοί ἐσμεν ἡμεῖς .
διαμαρτύρομαι πάντας ὅτι καθαρὸς εἰμὶ ἀπὸ τοῦ αἵματος πάντων ὑμῶν .
Οὐ γὰρ ὑπεστειλάμην τοῦ μὴ ἀναγγεῖλαι ὑμῖν τὴν ὁδὸν τοῦ θεοῦ .
καὶ νῦν λέγω ·
διὰ τί ὁ σωτὴρ εἶπεν ·
ἀπ  ἐμαυτοῦ οὐ λαλῶ καὶ περὶ τοῦ πνεύματος ·
ἀφ  ἑαυτοῦ οὐ λαλήσει ;
δέομαι τῆς ὑμετέρας ἀγάπης , ἐνταῦθα τὸν νοῦν ἔχωμεν .
ἑνὸς ὄντος Χριστοῦ , πολλοὶ προῆλθον ψευδόχριστοι , ὡς ὁ σωτὴρ εἶπε ·
πολλοὶ ἐλεύσονται ἐπὶ τῷ ὀνόματί μου ψευδόχριστοι καὶ ψευδοπροφῆται .
ἑνὸς οὖν ὄντος Χριστοῦ καὶ ἐπαγγελθέντος διὰ τῶν προφητῶν ὅτι ἔρχεται , πρὸ τῆς παρουσίας αὐτοῦ ἐφάνησάν τινες πλάνοι λέγοντες ·
ἡμεῖς ἐσμεν .
θευδᾶς λέγει ·
ἐγώ εἰμι , Ἰούδας ὁ Γαλιλαῖος ·
ἐγώ εἰμι , καὶ ἐπλάνων πολλούς .
ὁ σωτὴρ ἐλθὼν λέγει ·
ὅσοι ἦλθον πρὸ ἐμοῦ κλέπται ἦσαν καὶ λῃσταί .
ἐπεὶ οὖν οἱ μὲν πρῶτοι πλάνοι ὄντες , ἐνδυσάμενοι τὸ ὄνομα τοῦ Χριστοῦ , ἐσπούδαζον πεῖσαι τὸν λαὸν ὅτι αὐτοί εἰσιν ὁ Χριστός , οὐχ ὁμοῦ φανέντες , ἀλλ ἕκαστος καθ ἑαυτόν , ὃ μὲν οὖν φαινόμενος , ἄλλος δὲ ἐπ ἄλλῳ καιρῷ , λέγει ὁ Χριστὸς 0 1 2 ·
ὅσοι ἦλθον πρὸ ἐμοῦ κλέπται ἦσαν καὶ λῃσταί ·
ἀλλ οὐκ ἤκουσαν αὐτῶν τὰ πρόβατα .
τὰ πρόβατα τὰ ἐμὰ τῆς ἐμῆς φωνῆς ἀκούει καὶ γνωρίζει τὴν φωνήν μου καὶ ἀκολουθοῦσί μοι .
ἦλθον οὖν ἐκεῖνοι οἱ ψευδόχριστοι καὶ οὐκ ἐδίδαξαν ἀπὸ νόμου , οὐκ ἀπὸ προφητῶν , ἀλλ ἐξ αὐτῶν ἐλάλουν καὶ ἀπὸ τῆς ἰδίας γνώμης .
ὁ σωτὴρ ἐλθὼν οὐκ ἀπέστη τοῦ νόμου , οὐκ ἀπέστη προφητῶν , ἀλλ ἔλεγεν , ὡς ἐν ὑποδείγματι 0 ·
καλῶς εἶπεν Ἡσαΐας , καὶ πάλιν ·
Οὐ γέγραπται ἐν τῷ νόμῳ ὑμῶν ; .
καὶ ὅτε προσῆλθεν αὐτῷ ὁ διάβολος , λέγει αὐτῷ Γέγραπται ·
κυρίῳ τῷ θεῷ σου προσκυνήσεις καὶ αὐτῷ μόνῳ λατρεύσεις .
ἐλθὼν οὖν ὁ Χριστὸς κατὰ σάρκα οὐκ ἐλάλησεν ἀφ ἑαυτοῦ , ἀλλ ἀπὸ προφητῶν .
ἐπεὶ οὖν οἱ ἐλθόντες πρὸ τοῦ Χριστοῦ ἐν ὀνόματι Χριστοῦ οὐκ ἐλάλησαν , οὐκ ἀπὸ νόμου , οὐκ ἀπὸ προφητῶν , ἀλλ ἀπὸ ἰδίας γνώμης τὰ τῆς πλάνης ἐλάλουν .
ἐγὼ ἀπ ἐμαυτοῦ οὐ λαλῶ ὡς ἐκεῖνοι 0 .
τὸ γὰρ ἀφ ἑαυτοῦ λαλεῖν , τὸ ἔξω νόμου λαλεῖν ἐστιν .
Οὕτως οὖν δεῖ καὶ ἡμᾶς λαλεῖν .
ὅταν ἴδῃς αἱρετικοὺς Ἀριστοτελικὰ κινοῦντας ἢ Πλατωνικά , εἰπέ ·
ἡμεῖς ἀφ ἑαυτῶν οὐ λαλοῦμεν .
ὅσα ἠκούσαμεν παρὰ Χριστοῦ , ταῦτα φθεγγόμεθα .
καὶ πόθεν τοῦτο , ὅτι ὁ ἀφ ἑαυτοῦ λαλῶν ψευδοπροφήτης ἐστὶν ἢ τὸ λαλεῖν ἀφ ἑαυτοῦ ψευδοπροφήτην χαρακτηρίζει 0 ;
ζῶ ἐγώ , λέγει κύριος , ἐπὶ τοὺς προφήτας τοὺς πλανῶντας τὸν λαόν μου , οὐκ ἀπέστειλα αὐτούς ·
ἀφ ἑαυτῶν ἐλάλησαν καὶ ἐκ τῆς καρδίας αὐτῶν φθέγγονται .
ἐπεὶ οὖν οἱ ψευδοπροφῆται ἀφ ἑαυτῶν ἐκήρυττον , ὁ σωτὴρ ἀποδυόμενος τὴν ὑπόνοιαν λέγει ·
πόθεν τοῦτο ὅτι ὁ σωτὴρ πλάνος ὑπενοήθη 0 ;
τοῦτο πρῶτον στήσωμεν .
ἐν τῇ ἑορτῇ τῆς σκηνοπηγίας ἐζήτουν οἱ ὄχλοι τὸν Ἰησοῦν λέγοντες ·
ποῦ ἐστι ;
καὶ ἦν περὶ αὐτοῦ διαφωνία ·
ἄλλοι ἔλεγον ·
ἀγαθός ἐστιν ·
Οὐκ , ἀλλὰ πλανᾷ τὸν ὄχλον .
Εἶδες πῶς πλάνος ὑπενοήθη ;
πάλιν μετὰ τὸν θάνατον τοῦ σωτῆρος τὸν ἅγιον , λέγουσιν οἱ ἀρχιερεῖς τῷ Πιλάτῳ ·
Οἴδαμεν , κύριε , ὅτι εἶπεν ὁ πλάνος ἐκεῖνος ἔτι ζῶν ·
μετὰ τρεῖς ἡμέρας ἐγείρομαι .
ταῦτά μοι εἴρηται εἰς τὸ δεῖξαι , ὅτι πλάνος ἐνομίσθη .
ἐπεὶ οὖν πλάνος ἐνομίζετο , λέγει ·
ἐγὼ ἀπ ἐμαυτοῦ οὐ λαλῶ , ἀλλ ἀπὸ νόμου , ἀπὸ προφητῶν , ὅσα ἤκουσα παρὰ τοῦ πατρός .
Οὐ κατὰ τὴν θεότητα ἤκουσα παρὰ τοῦ πατρός , ἐν νόμῳ , ἐν προφήταις .
ἐκ προσώπου τῆς σαρκὸς λαλεῖ εἰς ἔκλυσιν τῆς πλάνης .
ἐγὼ ἀπ ἐμαυτοῦ οὐ λαλῶ , ἀλλ  ὅσα ἤκουσα παρὰ τοῦ πατρὸς .
ὑμεῖς δὲ ὅσα ἠκούσατε παρὰ τοῦ πατρὸς ὑμῶν τοῦ διαβόλου λαλεῖτε .
καὶ ἵνα δείξῃ ὅτι ὁ διάβολος ὅταν λαλῇ , ἔν τισι ψεῦδος ἐργάζεται , λέγει ·
ὅταν λαλῇ τὸ ψεῦδος , ἐκ τῶν ἰδίων λαλεῖ .
ἐγὼ ἐξ ἐμαυτοῦ οὐ λαλῶ , ἀλλ ἀπὸ προφητῶν , ἀπὸ νόμου .
τοῦτο γάρ ἐστιν ἀλήθεια .
ὥσπερ οὖν ὁ σωτὴρ ἐκλύων τὴν ὑπόνοιαν καὶ ἀποδυόμενος τὴν κακὴν ὑποψίαν λέγει 0 ·
ἐγὼ ἀπ ἐμαυτοῦ οὐ λαλῶ , ὡς οἱ πλάνοι , οὕτω καὶ περὶ τοῦ πνεύματος 0 .
λοιπὸν ὧδε τὸν νοῦν , παρακαλῶ , ἔχωμεν .
κατὰ μὲν οὖν τὸ μέρος τοῦ σωτῆρος φαίνονται πολλοὶ ψευδόχριστοι καὶ ψευδοπροφῆται .
καὶ ἔλεγεν ὁ δεῖνα ·
ἐγώ εἰμι , καὶ ἄλλος Ἐγώ εἰμι , καθὼς γέγραπται ὅτι πολλοὶ ἐλεύσονται ἐπὶ τῷ ὀνόματί μου , λέγοντες ·
ἐγώ εἰμι ὁ Χριστός , καὶ πολλοὺς πλανήσουσιν ·
ἀλλὰ μὴ πλανᾶσθε .
ὥσπερ οὖν ὑπενοήθη τὸ ὄνομα τοῦ Χριστοῦ εἰς τοὺς πλάνους , οὕτως ἔμελλον πολλοὶ σχηματίζεσθαι ἔχειν πνεῦμα ἅγιον , ὃ μὴ εἶχον , καὶ λαλεῖν .
ἀλλ ἐκεῖ μὲν ὁ ἄνθρωπος ἐφαίνετο καὶ ἔλεγεν ·
ἐγώ εἰμι ὁ Χριστός .
ἐνταῦθα δὲ οὐκ ἐτόλμα εἰπεῖν τις ·
ἐγώ εἰμι τὸ πνεῦμα τὸ ἅγιον .
Οὐ γὰρ ἐγένετο ἐν σώματι , ἀλλ ἀοράτως ἐπεδήμει .
ἦλθεν ἐπὶ Πέτρον , ἦλθεν ἐπὶ Παῦλον , καὶ ἦν ὡμολογημένον ὅτι πνεῦμα κυρίου εἶχον .
ἀνέκυψε Σίμων καὶ λέγει ·
πνεῦμα ἔχω .
ἀπὸ τῆς ὄψεως οὐδεὶς ᾔδει τίς οὐκ ἔχει ἢ τίς ἔχει πνεῦμα ἀκάθαρτον ἢ τίς ἔχει πνεῦμα ἅγιον .
Εἰ μὲν γὰρ ὄψις ἦν , οὐκ ἂν ὑπέκλεπτεν .
ἀπὸ γὰρ τῆς διαγνώσεως εἶχε τὸν ἔλεγχον .
ἦλθε Μοντανὸς λέγων ·
πνεῦμα ἅγιον ἔχω ·
ἦλθε Μανιχαῖος λέγων ·
πνεῦμα ἅγιον ἔχω .
Οὐκ ἦν δὲ δῆλον .
ἵνα οὖν μὴ πλανῶνται τῷ ὀνόματι , ἐπειδὴ ἀοράτως ἔμελλε τὸ χάρισμα ἔρχεσθαι , λέγει ·
ὅταν ἔλθῃ ὁ παράκλητος , τὸ πνεῦμα τῆς ἀληθείας , ὃ παρὰ τοῦ πατρὸς ἐκπορεύεται , ἐκεῖνος ὑμᾶς ἀναμνήσει τὰ ῥήματά μου , καὶ ὁδηγήσει ὑμᾶς πρὸς πᾶσαν τὴν ἀλήθειαν ·
οὐ γὰρ ἀφ ἑαυτοῦ λαλήσει .
ἐὰν ἴδητέ τινα λέγοντα ·
πνεῦμα ἅγιον ἔχω καὶ μὴ λαλοῦντα τὰ εὐαγγελικά , ἀλλὰ τὰ ἴδια , ἀφ ἑαυτοῦ λαλεῖ , καὶ οὐκ ἔστι πνεῦμα ἅγιον ἐν αὐτῷ .
ὥσπερ γὰρ λέγει περὶ ἑαυτοῦ , Ἐγὼ ἀπ ἐμαυτοῦ οὐ λαλῶ , ἵνα ἐκλύσῃ τὴν ὑπόνοιαν τῆς πλάνης , μᾶλλον δὲ τὴν πλάνην ἀπὸ τῆς ἀληθείας διέλῃ , καὶ δείξῃ τίνες ἔχουσι πνεῦμα ἅγιον , τίνες οὐκ ἔχουσιν , ἀλλὰ προσποιοῦνται ἔχειν , λέγει ·
παρ ἐμοῦ ἠκούσατε , τί παρέδωκα .
ὅταν ἔλθῃ τὸ ἀόρατον πνεῦμα , τὰ ἐμὰ λαλήσει .
ἐὰν ἴδητέ τινα τὰ τοῦ εὐαγγελίου δευτεροῦντα , ὄντως πνεῦμα ἔχει ἅγιον .
ἔρχεται γὰρ τὸ πνεῦμα ἀναμνῆσαι ὑμᾶς , ἃ ἐδίδαξα .
ἐὰν τις οὖν τῶν ὀνομαζόντων ἔχειν πνεῦμα λέγῃ τι ἀφ ἑαυτοῦ , καὶ μὴ ἀπὸ τῶν εὐαγγελίων , μὴ πιστεύσητε ·
τῇ ἐμῇ διδασκαλίᾳ στοιχήσατε ·
ἀλλ ἀντὶ τούτου ἡ ἐπιφοίτησις ἡ γινομένη δείκνυσι τίς ἔλαβε πνεῦμα ἅγιον , τίς οὐκ ἔλαβε ·
εἴ τις δευτεροῖ τὰ τοῦ Χριστοῦ , πνεῦμα ἅγιον ἔχει .
Οὐδεὶς γὰρ δύναται εἰπεῖν κύριον Ἰησοῦν , εἰ μὴ ἐν πνεύματι ἁγίῳ 0 .
ἦλθε Μάνης , ὁ ἀληθῶς μανείς , ὁ φερωνύμως τῇ πλάνῃ τὸ ὄνομα ἔχων καὶ λέγει ·
ἐγώ εἰμι ὁ παράκλητος , ὃν ἐπηγγείλατο ὁ σωτὴρ τοῖς ἀποστόλοις ·
ἐγώ εἰμι ὁ υἱὸς τοῦ θεοῦ .
ποῦ ἤκουσας ἐν τῷ εὐαγγελίῳ Ἰησοῦ Χριστοῦ ὅτι ὁ ἥλιος καὶ ἡ σελήνη δημιουργοί εἰσι ;
ποῦ εἶπεν ὁ Χριστὸς ὅτι ταῦτα ἀντλοῦσι τὰς ψυχὰς καὶ ἀνάγουσιν αὐτὰς ;
ποῦ ἀνέγνωκας τοῦτο ;
ἐκ τοῦ μὴ λέγειν τὰ γεγραμμένα , ἀλλὰ τὰ ἀφ ἑαυτοῦ λαλεῖν , δῆλόν ἐστιν ὅτι οὐκ ἔχει πνεῦμα ἅγιον .
τὸ πνεῦμα τὸ ἅγιον ἀφ ἑαυτοῦ οὐ λαλήσει , ἀλλ ὅσα ἀκούσει , ἀναγγελεῖ ὑμῖν , ἀντὶ τοῦ ἃ ἐλάλησα , ταῦτα βεβαιώσει .
ὥσπερ ὁ σωτὴρ ἐλθὼν ἐγένετο πλήρωμα νόμου καὶ προφητῶν , οὕτω πλήρωμα τοῦ εὐαγγελίου τὸ πνεῦμα 0 .
ὁ Χριστὸς ἐλθὼν ἐβεβαίωσε τὰ παρὰ τοῦ πατρός , τὰ ἐν νόμῳ εἰρημένα καὶ προφήταις .
πλήρωμα νόμου Χριστός 0 .
τὸ πνεῦμα τὸ ἅγιον ἐλθὸν ἐπλήρωσε τὰ τοῦ εὐαγγελίου .
ὅσα ἐστὶν ἐν τῷ νόμῳ , ὁ Χριστὸς πληροῖ ·
ὅσα ἐστὶν ἐν τῇ τοῦ Χριστοῦ διδασκαλίᾳ , τὸ πνεῦμα πληροῖ , οὐχ ὡς ἀτελοῦς ὄντος τοῦ πατρός , ἀλλ ὡς ἐφάνη Χριστὸς βεβαιῶν τὰ τοῦ πατρός , οὕτως ἐφάνη τὸ πνεῦμα τὸ ἅγιον βεβαιοῦν τὰ τοῦ υἱοῦ .
λέγει ὁ σωτὴρ τοῖς μαθηταῖς ·
πολλὰ ἔχω λαλεῖν ὑμῖν , ἀλλ οὐ δύνασθε βαστάζειν ἄρτι ·
ὅταν δὲ ἔλθῃ τὸ πνεῦμα τὸ ἅγιον , ὁδηγήσει ὑμᾶς εἰς πᾶσαν τὴν ἀλήθειαν , ὅτι ἀφ ἑαυτοῦ οὐ λαλήσει .
τὰ γὰρ ἐμὰ πληροῖ .
ἀναπληροῖ ὁ υἱὸς τὰ τοῦ πατρὸς καὶ ἀφ ἑαυτοῦ οὐ λαλεῖ ·
ἀναπληροῖ τὸ πνεῦμα τὰ τοῦ υἱοῦ καὶ ἀφ ἑαυτοῦ οὐ λαλεῖ .
ἐὰν δὲ ἀκούσῃς λέγοντος 0 ·
ἀποστελῶ ὑμῖν τὸ πνεῦμα τὸ ἅγιον , μὴ κατὰ τὴν θεότητα ἐκλάβῃς .
θεὸς γὰρ οὐκ ἀποστέλλεται .
ὀνόματά ἐστι ταῦτα τὴν ἐνέργειαν σημαίνοντα , ὀνόματα κρυπτόμενα καὶ λάμποντα ·
κρυπτόμενα τῇ ἀξίᾳ , λάμποντα τῇ θεωρίᾳ 0 .
Οἷον 0 ·
πᾶς ἀποστέλλων εἰς ἐκείνους ἀποστέλλει τοὺς τόπους ἐν οἷς μὴ πάρεστιν .
ὑπόθου ἐμὲ εἶναι τὸν λαλοῦντα ἐν τῷ καθίσματι τούτῳ .
Οὐ δύναμαι εἰπεῖν τινι ·
δεῦρο , ἀποστελῶ σε ὧδε .
τοῦτο οὐκ ἐστὶ πέμψαι , ἀλλὰ συγκαθίσαι ἢ παραστῆσαι .
Εἰ δὲ ὁ θεὸς πανταχοῦ  Τὸν οὐρανὸν γάρ φησι καὶ τὴν γῆν ἐγὼ πληρῶ ,  ποῦ οὖν πέμπει ὁ πανταχοῦ ὤν ;
ἐὰν ἀναβῶ εἰς τὸν οὐρανόν , σὺ ἐκεῖ εἶ ·
ἐὰν καταβῶ εἰς τὸν ᾅδην , πάρει ·
ἐὰν ἀναλάβω τὰς πτέρυγάς μου καθ ὄρθρον καὶ κατασκηνώσω εἰς τὰ ἔσχατα τῆς θαλάσσης ·
καὶ γὰρ ἐκεῖ ἡ χείρ σου ὁδηγήσει με .
ποῦ οὖν ὁ θεὸς ἀποστέλλει ;
ἀλλ ἆρα μὴ αὐτὸς πανταχοῦ , ὁ δὲ ἀποστελλόμενος οὐ πανταχοῦ 0 1 2 ;
ἀπέστειλεν ὁ θεὸς τὸν υἱὸν αὐτοῦ εἰς τὸν κόσμον .
ἆρα ὡς μὴ παρόντα ἐν τῷ κόσμῳ 0 ;
καὶ μὴν ὁ κόσμος ἐκ τοῦ υἱοῦ 0 .